
ĪPAŠI LĪGUMA NOSACĪJUMI

Līgums: Dzīvojamās ēkas rekonstrukcija atbilstoši Latvijas Republikas vēstniecības Amerikas Savienotajās Valstīs prasībām


Dokumenta datums ir tā 
elektroniskā paraksta datums

LĪGUMS noslēgts gada _________ datumā ________
(Norādiet datumu, mēnesi un gadu ar vārdiem.)

STARP 

Īpašnieku:
Valsts akciju sabiedrība "Valsts nekustamie īpašumi", reģistrēta Latvijas Republikā ar reģ. Nr. 40003294758, ko pārstāv _______________________________________, adrese: Talejas iela 1, Rīga, Latvija, LV-1026,


un 


Projektētājs-būvnieks:
(nosaukums, juridiskais statuss, adrese un cita informācija)



Īpašnieks un Projektētājs-būvnieks vienojas par tālāk norādīto:

Šādam projektam (turpmāk tekstā – Projekts):

Dzīvojamās ēkas rekonstrukcija atbilstoši Latvijas Republikas vēstniecības Amerikas Savienotajās Valstīs prasībām



pamatojoties uz Īpašnieka organizētās iepirkuma procedūras "Dzīvojamās ēkas rekonstrukcija atbilstoši Latvijas Republikas vēstniecības Amerikas Savienotajās Valstīs prasībām" rezultātiem un Projektētāja-būvnieka piedāvājumu par minēto darbu veikšanu saskaņā ar Līguma noteikumiem,

Īpašnieks un Projektētājs-būvnieks vienojas par šādiem nosacījumiem: 

1. Projektētājs-būvnieks veic Darbus, kā aprakstīts Projekta projektēšanas-būvniecības dokumentos. Līgumā ietilpst:
1.1. [bookmark: _Hlk126841512]Vispārīgie līguma noteikumi, kas nozīmē: Līguma veidlapa, kas izstrādāta saskaņā ar AIA (Amerikas Arhitektu institūts; American Institute of Architects) dokumentu A141-2014 "Standarta līguma veidlapa starp Īpašnieku un Projektētāju-būvnieku" (turpmāk tekstā – AIA līgums A141-2014), kas pieejama tīmekļa vietnē www.aiacontracts.com. Puses pašas iegādājas AIA līguma A141-2014 drukāto versiju vai lejupielādējamu versiju;
1.2. Šie Īpašie līguma noteikumi, kas jāparaksta Īpašniekam un Projektētājam-būvniekam un ar ko groza vai papildina 1.1. punktā minētos Vispārīgos noteikumus. Šiem Īpašajiem līguma nosacījumiem ir prioritāte pār AIA līguma A141-2014 noteikumiem;
1.3. Projektēšanas un būvdarbu tehniskā specifikācija saskaņā ar Projektu un tā pielikumiem (turpmāk – Tehniskā specifikācija);
1.4. B pielikums, Apdrošināšana un garantijas;
1.5. Publiskā iepirkuma procedūras dokumenti;
1.6. Projektētāja-būvnieka piedāvājums. Projektētāja-būvnieka piedāvājumam ir zemāka prioritāte nekā citiem Līguma dokumentiem.

2. Īpašajos līguma noteikumos lietotajiem vārdiem un definīcijām ir tāda pati nozīme, kā noteikts AIA līgumā A141-2014.

3. [bookmark: _Hlk158555163]AIA līguma A141-2014 1.1. punktu Īpašnieka kritēriji izteikt šādā redakcijā:
"Šis Līgums ir balstīts uz Īpašnieka kritērijiem kas izklāstīti šī Līguma pielikumos, piemēram, Tehniskajā specifikācijā (ieskaitot tās pielikumus, īpaši projektēšanas dokumentus). Projektēšanas dokumenti, kas pievienoti Tehniskajai specifikācijai (turpmāk – Īpašnieka projektēšanas dokumenti), ir daļēja Projekta izstrāde, un Būvdarbu veicējs nodrošina projektēšanu tādā apjomā, kāds nepieciešams Projekta pabeigšanai saskaņā ar Līguma un tā pielikumu prasībām."

4. AIA līguma A141-2014 1.1.1. punkts tiek apzināti svītrots.

5. AIA līguma A141-2014 1.1.2. punktu izteikt šādā redakcijā:
"Īpašnieka projektēšanas prasības Projektam: Projektētājs-būvnieks veic Projekta projektēšanas darbus saskaņā ar Tehniskajā specifikācijā norādītajām prasībām. Visos projektēšanas darbos ir jāņem vērā Īpašnieka projektēšanas dokumenti, un tie ir jāveic tā, lai nodrošinātu savietojamību ar Īpašnieka projektēšanas dokumentiem, Projekta mērķiem un kritērijiem. Projektētājs-būvnieks veic projektēšanas darbus tādā apjomā, kas ir pietiekams, lai nodrošinātu un pabeigtu pilnu Projekta Būvdarbu apjomu. Par jebkādu būvlaukuma apsekošanu, ja tāda ir nepieciešama, ir atbildīgs Projektētājs-būvnieks, un šādas apsekošanas izmaksas ir iekļautas Līguma summā."

6. AIA līguma A141-2014 1.1.3. punktu izteikt šādā redakcijā:
"Projekta fiziskās īpašības: jāveic saskaņā ar Tehnisko specifikāciju (ieskaitot tās pielikumus). Latvijas vēstniecība vēlas pilnībā atjaunot esošo ēku, kas ir pieguloša tās īpašumam. Ēka ir pilnībā nojaukta no iekšpuses līdz pat koka karkasam. Projekta ietvaros būs pilnībā jāpārbūvē iekštelpas, lai tās atbilstu pievienotajiem konceptuālajiem rasējumiem. Lūdzu, ņemiet vērā, ka šie rasējumi attiecas uz esošo vēsturisko elementu galīgo apdari vai atjaunošanu. Šie elementi ir pilnībā izņemti, un turpmākā projektā ir paredzēts atspoguļot izņemtos vēsturiskos interjera elementus. Lūdzu, aplūkojiet fotoattēlus un tehniskās specifikācijas par šiem vēsturiskajiem elementiem. Īpašumam ir arī aizmugures pagalms, kas būs jāpārbūvē un jāapvieno ar esošo vēstniecības pagalmu."

7. AIA līguma A141-2014 1.1.4. punktu izteikt šādā redakcijā:
"Īpašnieka paredzamais Projekta ilgtspējīgais mērķis, ja tāds ir: Projektam jāatbilst Starptautiskajam vai ASV Zaļās ēkas kodeksam. Īpašniekam nav nekādu ilgtspējas mērķu, kas pārsniegtu iepriekšminētajā kodeksā noteiktos, tomēr Projektētājam-būvniekam pilnībā jāievēro visas šajā Līgumā (tostarp tā pielikumos) noteiktās prasības.”

8. AIA līguma A141-2014 1.1.5. un 1.1.6. punkts ir svītroti apzināti.

9. AIA līguma A141-2014 1.1.7. punktu izteikt šādā redakcijā:
"Īpašnieka projektēšanas un būvniecības atskaites punktu datumi: 
	.1 PROJEKTĒŠANAS DARBI: jāpabeidz un Īpašniekam jāapstiprina simtu divdesmit vienas (121*) dienas laikā no Sākuma dienas.. Īpašnieks var noraidīt Projektēšanas darbus, ja tie neatbilst Projektēšanas un būvniecības dokumentiem vai ja tie nav pabeigti (līdz līmenim, kas nepieciešams, lai pieteiktos Būvatļaujas saņemšanai);
	.2 ATĻAUJAS APSTIPRINĀŠANAS PERIODS: Sākas pēc tam, kad Īpašnieks ir apstiprinājis rasējumus. Atļaujas apstiprināšanas periods ir paredzēts astoņdesmit četras (84*) kalendārās dienas. Šis Atļaujas apstiprināšanas periods ir pilnībā jāpabeidz un būvniecības atļaujas ir jāsaņem divi simti piecu (205*) kalendāro dienu laikā no Sākuma datuma;	
	.3 PAMATA PABEIGŠANAS DATUMS: seši simti septiņas (607*) dienas no Sākuma datuma."

* Ja Īpašnieks izlemj izslēgt no Darbu apjomiem Lāzera skenēšanu un Būves informācijas modelēšanu (BIM), augstāk minētie būvniecības atskaites punktu datumi tiek samazināti par trīsdesmit (30) dienām katrs.

10. AIA līguma A141-2014 1.1.8. un 1.1.9. punkts ir svītroti apzināti.

11. AIA līguma A141-2014 1.1.10.1. punktu izteikt šādā redakcijā:
"Ja Īpašnieka kritēriji ir pretrunā ar piemērojamajiem likumiem, statūtiem, rīkojumiem, kodeksiem, noteikumiem un normatīvajiem aktiem vai valsts iestāžu likumīgajiem rīkojumiem, Projektētājam-būvniekam par šo pretrunu jāinformē Īpašnieks. Šāds paziņojums jānosūta ne vēlāk kā 14 dienu laikā no dienas, kad Projektētājs-būvnieks ir konstatējis attiecīgo pretrunu." 


12. Pievienot jaunu 1.1.13. punktu, izsakot to šādā redakcijā:
§ 1.1.13. "1. posma pabeigšanas / Darbu būtiskas pabeigtības definīcija"
"1. posma pabeigšana" vai "Darbu būtiska pabeigtība" nozīmē, papildus 9.8. punktā noteiktajām prasībām, brīdi, kad Darbi ir pilnībā pabeigti, ekspluatācijai gatavi un ēka ir tiesiski izmantojama (nododama ekspluatācijā), tostarp, bet ne tikai, ir izpildīti šādi nosacījumi:
.1 pilnībā pabeigti visi būvkonstrukciju darbi; 
.2 pilnībā izbūvēts ēkas norobežojošais apvalks, nodrošinot ēkas hermētiskumu un aizsardzību pret laikapstākļu iedarbību (weather-tight); 
.3 pilnībā uzstādītas, pārbaudītas, noregulētas (balansētas) un nodotas ekspluatācijā visas mehāniskās, elektroapgādes un santehniskās (MEP) sistēmas; 
.4 pilnībā uzstādītas un nodotas ekspluatācijā visas dzīvības drošības sistēmas (ugunsgrēka atklāšanas un trauksmes signalizācija, sprinkleru sistēma, avārijas apgaismojums, dūmu detektēšanas sistēmas u.c.); 
.5 pabeigtas visas pārbaudes un inspekcijas, kas nepieciešamas Pagaidu ekspluatācijas atļaujas saņemšanai; 
.6 iesniegta un Pasūtītāja pieņemta visa izpilddokumentācija (as-built documentation) un ekspluatācijas un apkopes rokasgrāmatas;
.7 Pagaidu ekspluatācijas atļauja ir saņemta pienācīgā kārtā
1. posma pabeigšana neietver dekoratīvās iekšējās apdares darbus, kas saskaņā ar 17.7. punktu ir definēti kā Pasūtītāja apdares darbi (2. posma Darbi). Tomēr Projektētājs-būvnieks joprojām ir atbildīgs par jebkurām tādām darbībām, kuras ir nepieciešamas lai saņemtu Beigu ekspluatācijas atļauju, ja vien šīs darbības nav ietvertas 2. posma Darbu sastāvā.

13. AIA līguma A141-2014 1.1.12. punktu izteikt šādā redakcijā:
"Ja Īpašnieks un Projektētājs-būvnieks ir iecerējuši nosūtīt Pakalpojumu instrumentus vai jebkādu citu informāciju vai dokumentāciju digitālā formā (par Būvniecības jautājumiem), tie izmanto Dalux vai jebkādu citu programmatūru, par ko vienojas ar Īpašnieku. Projektētājs-būvnieks iegūst vismaz desmit (10) attiecīgās programmatūras licences, kuras uzrāda Īpašniekam pēc tā pieprasījuma.”

14. AIA līguma A141-2014 1.3. punktu Saistoša strīdu izšķiršana izteikt šādā redakcijā:
"Jebkura prasījuma gadījumā saistoša strīda izšķiršanas metode ir šāda: tiesvedība kompetentas jurisdikcijas tiesā".

15. AIA līguma A141-2014 1.4.3. punktu izteikt šādā redakcijā:
"1.4.3. Darbs. Termins "Darbs" nozīmē projektēšanu, būvniecību un ar to saistītos pakalpojumus, kas nepieciešami, lai izpildītu Projektētāja-būvnieka saistības saskaņā ar Projektēšanas un būvniecības dokumentiem neatkarīgi no tā, vai tie ir pabeigti vai daļēji pabeigti, un ietver visu darbu, materiālus, aprīkojumu un pakalpojumus, ko sniedz vai sniegs Projektētājs-būvnieks. Darbs ietver visus būvdarbus, kas nepieciešami, lai pabeigtu dzīvojamās ēkas Projektu-rekonstrukciju atbilstoši Latvijas Republikas vēstniecības Amerikas Savienotajās Valstīs prasībām."

16. AIA līguma A141-2014 1.4.13. punktu izteikt šādā redakcijā: 
"1.4.13. Līguma darbības laiks. Ja vien nav noteikts citādi, Līguma darbības laiks ir laika periods, ieskaitot iespējamās korekcijas, kas var tikt noteikts rakstiskos Līguma grozījumos, līdz Darbu būtiskai pabeigšanai."

17. [bookmark: _Hlk158570173]AIA līguma A141-2014 1.4.15. punktu izteikt šādā redakcijā:
"1.4.15 Līguma summa. Līguma summa ir summa, kas jāmaksā Projektētājam-būvniekam par Darbu izpildi. Šajā Līgumā norādītā Līguma summa, ieskaitot grozījumos skaidri norādītās atļautās korekcijas, ir kopējā summa, kas Īpašniekam jāmaksā Projektētājam-būvniekam par Darbu izpildi saskaņā ar Līguma dokumentiem. Līguma summa ir pilnīga samaksa par Projektēšanas un būvniecības dokumentos noteikto saistību pilnīgu izpildi, ieskaitot, bet neaprobežojoties ar visām izmaksām, kas saistītas ar pilnīgu Darbu izpildi, tostarp materiālu, visu iekārtu un tehnoloģiju, aprīkojuma, produktu, darbaspēka un personāla izmaksas, pieskaitāmās izmaksas, peļņa, mašīnu, būviekārtu un transporta izmaksas, ziemas pārsniegšanas izmaksas, visu saskaņojumu saņemšanas izmaksas, izpētes un projektēšanas izmaksas, Darbu organizēšanas izmaksas, valsts un vietējo nodokļu un nodevu izmaksas, apdrošināšanas un nodrošinājuma izmaksas, izmaksas, kas saistītas ar visu nepieciešamo dokumentāciju Darba pieņemšanai ekspluatācijā (t.i., lietošanas uzsākšanas atļaujām), tostarp visu to darbu, materiālu un procesu izmaksas, kas nav skaidri uzskaitīti Līguma dokumentos, bet ir izrietoši un nepieciešami Līguma pienācīgai, savlaicīgai un kvalitatīvai izpildei un Līguma mērķu sasniegšanai. Projektētājs-būvnieks apliecina, ka Līguma summa ir pietiekama atlīdzība, kas izmaksājama Projektētājam-būvniekam par savlaicīgi un kvalitatīvi veiktiem Darbiem, kā arī par riskiem un saistībām, ko Projektētājs-būvnieks uzņēmies saskaņā ar šo Līgumu."

18. Viss AIA līguma A141-2014 2. PANTS Kompensācija un progresa maksājumi tiek apzināti svītrots.

19. AIA līguma A141-2014 3.1.9.1. punktu izteikt šādā redakcijā:
"3.1.9.1. Projektētājs-būvnieks pirms šī Līguma noslēgšanas ir iesniedzis Īpašniekam apstiprināšanai Darbu izpildes grafiku. Grafiks, ieskaitot projektēšanai un būvniecībai nepieciešamo laiku, nedrīkst pārsniegt projektēšanas un būvniecības dokumentos noteiktos termiņus, tas jāpārskata (ar Īpašnieka piekrišanu) ar attiecīgiem intervāliem, kā to prasa Darba un Projekta nosacījumi, tas ir saistīts ar visu Projektu, ciktāl to prasa projektēšanas un būvniecības dokumenti, tas paredz ātru un praktisku Darba izpildi, un tajā ir ietverts laiks, kas nepieciešams Īpašnieka izskatīšanai un iesniegumu apstiprināšanai iestādēs, kuru jurisdikcijā ir Projekts."

20. AIA līguma A141-2014 3.1.16. punktu izteikt šādā redakcijā:
"3.1.16. Projektētāja-būvnieka apdrošināšana un garantijas. Projektētājs-būvnieks iegādājas un uztur apdrošināšanu un nodrošina garantijas, kā noteikts B pielikumā. Ja nav noteikts citādi, Projektētājs-būvnieks uztur apdrošināšanas veidus un limitus līdz Darbu labošanas viena gada garantijas termiņa beigām."

21. Viss AIA līguma A141-2014 4. PANTS Darbs pirms projektēšanas-būvniecības grozījumu veikšanas ir apzināti svītrots.

22. AIA līguma A141-2014 5.1.1. punktu izteikt šādā redakcijā:
"Pēc Līguma noslēgšanas Projektētājs-būvnieks sagatavo Būvniecības dokumentus. Būvniecības dokumentos jānosaka nepieciešamo materiālu un sistēmu kvalitātes līmeņi. Būvniecības dokumentiem jābūt atbilstošiem ar Projektēšanas-būvniecības dokumentiem."

23. [bookmark: _Hlk158720939]AIA līguma A141-2014 5.2.1. punktu izteikt šādā redakcijā:
"5.2.1. Darbu uzsākšana. Darbu uzsākšanas datums ir šā Līguma noslēgšanas datums."

24. AIA līguma A141-2014 5.2.2. punkts ir apzināti svītrots.

25. Viss AIA līguma A141-2014 5.6. punkts Pielaides ir apzināti svītrots.

26. AIA līguma A141-2014 5.7. punktu Galvenais personāls, būvuzņēmēji un piegādātāji izteikt šādā redakcijā:
[bookmark: _Hlk158592631]"5.7.1 Ja Projektētājs-būvnieks vēlas mainīt kādu no Projektēšanas-būvniecības dokumentos (tostarp Projektētāja-būvnieka piedāvājumā publiskā iepirkuma procedūras laikā) norādītā personāla, Būvuzņēmēju vai piegādātājus, Projektētājs-būvnieks iesniedz Īpašniekam apstiprināšanai jaunā personāla, Būvuzņēmēja vai piegādātāja vārdu, uzvārdu un kvalifikāciju. Projektētājs-būvnieks nedrīkst slēgt līgumus ar personālu, Būvuzņēmēju vai piegādātājiem, pret kuriem Īpašnieks ir savlaicīgi un pamatoti iebildis. 
	Īpašnieks nepiekrīt personāla, Būvuzņēmēja vai piegādātāju nomaiņai Līgumā noteiktajos gadījumos un gadījumos, kad piedāvātais aizvietošanas personāls, Būvuzņēmējs vai piegādātāji neatbilst Līgumā noteiktajām prasībām vai neatbilst kvalifikācijai un pieredzei, kas noteikta iepirkuma procedūras dokumentos.

[bookmark: _Hlk158591896]"5.7.2. Klients nepiekrīt Būvuzņēmēja vai piegādātāju nomaiņai, ja ir spēkā kāds no šādiem nosacījumiem:
[bookmark: _Hlk158592056].1 ierosinātais Būvuzņēmējs vai piegādātāji neatbilst Līgumā vai iepirkuma procedūras dokumentos noteiktajām prasībām;
.2 tiek nomainīts Būvuzņēmējs vai piegādātāji, uz kuru iespējām Projektētājs-būvnieks balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam Būvuzņēmējam vai piegādātājiem nav vismaz tāda pati kvalifikācija kā tā, uz kuru Projektētājs-būvnieks veicējs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, vai tas atbilst Latvijas Republikas Publisko iepirkumu likuma 42. panta otrajā daļā minētajiem pretendentu izslēgšanas noteikumiem;
.3 piedāvātais Būvuzņēmējs vai piegādātāji, kuru pakalpojumu vērtība ir vismaz 10 000 eiro (vai ekvivalents citā valūtā), atbilst Latvijas Republikas Publisko iepirkumu likuma 42. panta otrajā daļā minētajiem pretendentu izslēgšanas noteikumiem;
.4 Būvuzņēmēja vai piegādātāju nomaiņas rezultātā Konsultantu piedāvājumā tiktu veikti tādi grozījumi, kas, ja tie būtu iekļauti sākotnēji, būtu ietekmējuši piedāvājuma izvēli saskaņā ar iepirkuma procedūras dokumentos noteiktajiem piedāvājumu vērtēšanas kritērijiem;
7.6.5. Īpašnieks nepiekrīt jauna Būvuzņēmēja vai piegādātāju iesaistīšanai, ja šādas izmaiņas, ja tās tiktu iekļautas sākotnējā piedāvājumā, būtu ietekmējušas piedāvājuma izvēli saskaņā ar iepirkuma dokumentos noteiktajiem piedāvājumu vērtēšanas kritērijiem.

5.7.3. Īpašnieks pieņem lēmumu atļaut vai atteikt personāla nomaiņu vai jauna personāla, Būvuzņēmēja vai piegādātāju iesaistīšanu ne vēlāk kā 5 (piecu) darba dienu laikā no dienas, kad Īpašnieks ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem. Īpašnieks rakstiski paziņo Projektētājam-būvniekam par pieņemto lēmumu.”

27. AIA līguma A141-2014 6.2. pantu Izmaiņu rīkojums izteikt šādā redakcijā:
"Izmaiņu rīkojums ir rakstisks dokuments, ko paraksta Īpašnieks un Projektētājs-būvnieks un kurā ir norādīta to vienošanās par visiem turpmāk minētajiem nosacījumiem:
	.1 Darba izmaiņām;
	.2 Līguma summas korekcijas summu, ja tāda ir; un
	.3 Līguma termiņa korekcijas apjomu, ja tāds ir. Tomēr, interpretācijas nolūkiem, vienas Darbu daļas izpildes laika palielinājums, kurš ir iekļauts Izmaiņu rīkojumā, nenozīmē plānotā izpildes laika palielinājumu citām Darbu daļām un Projektētājs-būvnieks ievēro iepriekš noteiktos grafikus šīm Darbu daļām, ja vien nav kāda tehniska secība abu šo Darbu daļu izpildei."

28. AIA līguma A141-2014 6.3.1. punktu izteikt šādā redakcijā:
"Izmaiņu direktīva ir Īpašnieka parakstīts rakstisks rīkojums, ar ko nosaka izmaiņas Darbā pirms vienošanās par Līguma summas vai Līguma termiņa korekciju, ja tāda ir paredzēta. Īpašnieks ar Izmaiņu direktīvu, neatceļot Līgumu, var pieprasīt veikt izmaiņas Darbos vispārējā Līguma tvēruma ietvaros, kas ietver papildinājumus, svītrojumus vai citus labojumus, attiecīgi koriģējot Līguma summu un Līguma termiņu.”

29. AIA līguma A141-2014 7.2.2. punktu izteikt šādā redakcijā:
"Publiskā iepirkuma procedūras laikā Īpašnieks, ciktāl tas iespējams Īpašnieka pārziņā, nodrošinājis iepriekš veikto testu, pārbaužu vai pētījumu rezultātus. Ja ir nepieciešama papildu pārbaude, apsekošana vai informācija, par to ir atbildīgs Projektētājs-būvnieks, un tas ir iekļauts Līguma summā.”

30. AIA līguma A141-2014 7.2.7. punkts ir apzināti svītrots.

31. AIA līguma A141-2014 7.2.9. punkts ir apzināti svītrots.

32. AIA līguma A141-2014 8.1.1. punktu izteikt šādā redakcijā:
"Projektēšanas un būvniecības dokumentos noteiktie termiņi ir Līgumam būtiski. Noslēdzot Līgumu, Projektētājs-būvnieks apliecina, ka Līguma termiņš ir saprātīgs Darba izpildei.”

33. AIA līguma A141-2014 8.2.1. punktu izteikt šādā redakcijā:
"Ja jebkurā laikā Projektētāja-būvnieka Darbu uzsākšana vai izpilde tiek aizkavēta Īpašnieka vai Īpašnieka nolīgta konsultanta vai atsevišķa Būvuzņēmēja darbības vai nolaidības dēļ; vai saistībā ar Īpašnieka uzdotām izmaiņām Darbos; vai saistībā ar darba strīdiem, ugunsgrēku, nenovēršamiem nelaimes gadījumiem vai citiem iemesliem, kas nav atkarīgi no Projektētāja-būvnieka, vai saistībā ar citiem iemesliem, kurus Īpašnieks uzskata par attaisnojošiem kavējumiem, tad Līguma termiņš tiek pagarināts ar Izmaiņu rīkojumu uz tādu saprātīgu laiku, kādu var noteikt Īpašnieks.”

34. AIA līguma A141-2014 9.1. punktu Līguma summa izteikt šādā redakcijā:
"Līguma summā ir iekļautas visas preces un pakalpojumi, kas nepieciešami, lai pienācīgi izpildītu un pabeigtu Darbus. Ievērojot papildinājumus un atskaitījumus saskaņā ar Izmaiņu rīkojumiem (ja tādi ir), Līguma summa ir:   _______________________________________________ (USD). Noslēdzot Līgumu, Projektētājs-būvnieks apliecina, ka Līguma summa ir pietiekama, lai izpildītu pilnu Darbu apjomu un pabeigtu Projektu.”

35. AIA līguma A141-2014 9.2. punktu Maksājumu grafiks pārdēvēt par Maksājumiem un izteikt šādā redakcijā.
"9.2. Maksājumi.
Pamatojoties uz Projektētāja-būvnieka iesniegtajiem un Īpašnieka apstiprinātajiem progresa ziņojumiem (sk. pielikumu "Tehniskā specifikācija") un atbilstošajiem rēķiniem, Īpašnieks Projektētājam-būvniekam veic šādus maksājumus:
9.2.1. Progresa maksājumi.
 	Progresa maksājumus veic katru mēnesi. Īpašnieks maksā apstiprināto Progresa maksājuma summu par attiecīgajā mēnesī veiktajiem un Īpašnieka apstiprinātajiem Darbiem (atskaitot ieturējuma naudu 5% apmērā). Progresa maksājumi tiek veikti gan pamatojoties uz Projektētāja-būvnieka iesniegto rēķinu, gan uz Īpašnieka apstiprinātu Progresa ziņojumu.
	Projektētājam-būvniekam līdz katra mēneša 20. datumam jāiesniedz Progresa ziņojuma projekta versija. Ja 20. datums iekrīt nedēļas nogalē vai brīvdienā, Projektētājam-būvniekam Progresa ziņojuma projekta versija jāiesniedz iepriekšējā darba dienā. Pirms rēķina iesniegšanas Progresa ziņojuma projekta versija jāiesniedz gan Īpašniekam, gan Līgumā norādītajam Īpašnieka pārstāvim pārskatīšanai un apstiprināšanai. Īpašniekam un Īpašnieka pārstāvim pārskata veikšanai, komentāru un apstiprinājuma sniegšanai būs laiks līdz attiecīgā mēneša pēdējai dienai. Ja no Īpašnieka puses nav iebildumu, Projektētājs-būvnieks līdz nākamā mēneša 7. datumam iesniedz Progresa ziņojumu un attiecīgu rēķinu.
	Darbu aprīkojumu un materiālus iekļauj Progresa maksājumos tikai pēc to piegādes uz Objektā, ja vien Īpašnieks katrā atsevišķā gadījumā nav apstiprinājis citādi (skatīt 9.3.2. punktu). Progresa ziņojumam pievieno attiecīgo iekārtu un materiālu fotoattēlu.
9.2.3. Garantijas nauda.
	Tiek ieturēta Garantijas nauda 5% apmērā no katrā attiecīgajā mēnesī veikto Darbu apjoma. Garantijas naudu Projektētājam-būvniekam izmaksā šādā kārtībā (ar nosacījumu, ka Projektētājs-būvnieks ir pienācīgi pabeidzis vai izlabojis Darbus): Garantijas naudu izmaksā pēc Darbu pilnīgas pabeigšanas, ir izturētas visas noteiktās to pārbaudes un Darbi ir nodoti Īpašniekam, un ir izsniegts galīgais Maksājuma sertifikāts (9.10.1. punkts).
9.2.4. Īpašnieks maksā Projektētājam-būvniekam līgumā paredzētos maksājumus 30 (trīsdesmit) dienu laikā pēc Projektētāja-būvnieka rēķina saņemšanas un attiecīgā perioda Progresa ziņojuma apstiprināšanas, maksājumi tiek pārskaitīti uz Projektētāja-būvnieka norādīto bankas kontu.
9.2.5. Projektētājs-būvnieks iesniedz rēķinu, nosūtot to uz Īpašnieka e-pasta adresi rekini@vni.lv un uz Līgumā norādīto Īpašnieka pārstāvja e-pasta adresi. Projektētājam-būvniekam rēķinā jānorāda Līguma noslēgšanas datums, Līguma numurs, Objekta nosaukums, Projektētāja-būvnieka un Īpašnieka rekvizīti. Līdz brīdim, kad Projektētājs-būvnieks ir iekļāvis rēķinā šajā punktā noteikto informāciju, uzskatāms, ka Projektētājs-būvnieks nav iesniedzis rēķinu.

36. Viss AIA līguma A141-2014 13.1. punkts "Līguma izbeigšana vai apturēšana pirms projektēšanas-būvniecības grozījumu izpildes" (ieskaitot 13.1.1. līdz 13.1.6. punktu) ir apzināti svītrots.

37. AIA līguma A141-2014 13.2.1.1. punktu izteikt šādā redakcijā:
"Projektētājs-būvnieks var izbeigt Līgumu, ja Darbi tiek apturēti uz sešiem (6) mēnešiem pēc kārtas, ja tas nenotiek Projektētāja-būvnieka, Arhitekta, Konsultanta vai Būvuzņēmēja, to pārstāvju vai darbinieku, vai jebkuru citu personu vai struktūru, kas veic Darba daļas saskaņā ar tiešu vai netiešu līgumu ar Projektētāju-būvnieku, rīcības vai vainas dēļ saistībā ar jebkuru no turpmāk minētajiem iemesliem:
[bookmark: _Hlk158682078].1 tiesas vai citas kompetentas valsts iestādes rīkojuma izdošana, kas pieprasa apturēt visus Darbus;
.2 Valdības rīcība, piemēram, ārkārtas situācijas izsludināšana valstī, kas pieprasa apturēt visus Darbus;
.3 Tāpēc, ka Īpašnieks nav izdevis Maksājuma apliecinājumu un nav paziņojis Projektētājam-būvniekam par apliecinājuma aizturēšanas iemeslu, kā noteikts 9.5.1. punktā, vai tāpēc, ka Īpašnieks nav veicis maksājumu saskaņā ar Maksājuma apliecinājumu Projektēšanas-būvniecības dokumentos noteiktajā termiņā.”

38. AIA līguma A141-2014 13.2.1.3. punktu izteikt šādā redakcijā:
"Ja pastāv kāds no 13.2.1.1. vai 13.2.1.2. punktā aprakstītajiem iemesliem, Projektētājs-būvnieks, četrpadsmit (14) dienas iepriekš rakstiski paziņojot Īpašniekam, var izbeigt Līgumu un piedzīt no Īpašnieka samaksu par veiktajiem Darbiem, ieskaitot pamatotus pieskaitāmos izdevumus un peļņu, izmaksas, kas radušās šāda Līguma izbeigšanas dēļ, un zaudējumu atlīdzību. Tomēr Īpašniekam ir tiesības šo četrpadsmit (14) dienu laikā novērst savu vainu, kas bija Līguma izbeigšanas iemesls, un šādā gadījumā Līgums paliek spēkā."

39. [bookmark: _Hlk158723674]AIA līguma A141-2014 13.2.2.1. punktu izteikt šādā redakcijā:
"Īpašnieks var izbeigt Līgumu, ja Projektētājs-būvnieks:
.1 atkārtoti atsakās nodrošināt vai nenodrošina Arhitektu vai pietiekami kvalificētus Konsultantus, Būvuzņēmējus vai strādniekus, vai atbilstošus materiālus;
.2 neveic maksājumus Arhitektam, Konsultantiem vai Būvuzņēmējiem par pakalpojumiem, materiāliem vai darbu saskaņā ar to attiecīgajiem līgumiem ar Projektētāju-būvnieku;
.3 atkārtoti neievēro spēkā esošos tiesību aktus, statūtus, rīkojumus, kodeksus, noteikumus un normas vai likumīgus valsts iestādes rīkojumus;
.4 ir citādi vainīgs par būtisku Projektēšanas-būvniecības dokumentu noteikumu pārkāpumu;
.5 ja Projektētājs-būvnieks pārkāpj Projektēšanas-būvniecības dokumentu noteikumus vai nepilda kādu no saviem pienākumiem saskaņā ar Projektēšanas-būvniecības dokumentiem un ja Projektētājs-būvnieks nav novērsis pārkāpumu vai neizpildi 14 dienu laikā pēc tam, kad Īpašnieks ir paziņojis Projektētājam-būvniekam par pārkāpumu vai neizpildi;
.6 atsakās no Darbiem vai kā citādi skaidri parāda nodomu neturpināt pildīt Projektētāja-būvnieka saistības saskaņā ar Līgumu;
.7 bankrotē vai kļūst maksātnespējīgs; tiek likvidēts, tiek uzsākta tā pārvalde vai reorganizācija; tam tiek iecelts likvidators, administrators vai pilnvarnieks.
.8 uz Projektētāja-būvnieku attiecas starptautiskas vai nacionālās sankcijas vai Eiropas Savienības dalībvalsts vai Ziemeļatlantijas līguma organizācijas noteiktās sankcijas, kas ietekmē nozīmīgas finanšu un kapitāla tirgus intereses, kuru dēļ nav iespējams izpildīt Līgumu. Šādā gadījumā Īpašnieks ir tiesīgs izbeigt Līgumu nekavējoties.


40. AIA līguma A141-2014 13.2.3.2. punktu izteikt šādā redakcijā:
"Līguma summa un Līguma termiņš tiek koriģēts, ņemot vērā izmaksu un laika pieaugumu, ko izraisījusi apturēšana, kavēšanās vai pārtraukums, kā aprakstīts 13.2.3.1. punktā. Korekcijas neveic, ciktāl
.1 šāda izpilde ir, tika vai būtu tikusi apturēta, aizkavēta vai pārtraukta cita iemesla dēļ, par kuru atbildīgs ir Projektētājs-būvnieks; vai
.2 tiek veikta vai atteikta taisnīga korekcija saskaņā ar citu Līguma noteikumu.
		
41. AIA līguma A141-2014 13.2.4.3. punktu izteikt šādā redakcijā:
"Šādas izbeigšanas gadījumā Īpašnieka ērtību dēļ Projektētājam-būvniekam ir tiesības saņemt samaksu par veikto Darbu un izmaksām, kas radušās šādas izbeigšanas dēļ.”

42. AIA līguma A141-2014 14.1.3.2. punktu izteikt šādā redakcijā:
"14.1.3.2. Prasības, kas radušās pēc Gala maksājuma. Pēc Gala maksājuma veikšanas Īpašnieka vai Projektētāja-būvnieka pretenzijas, kas citādi nav atteiktas saskaņā ar 9.10.4. vai 9.10.5. punktu, ir jāiesniedz, nekavējoties rakstiski paziņojot par to otrai pusei. 14.1.3.1. punktā minētā paziņojuma prasība un Sākotnējā lēmuma prasība netiek piemērota."

43. AIA līguma A141-2014 14.2.1. punktu izteikt šādā redakcijā:
"Sākotnējais lēmums ir obligāts nosacījums attiecībā uz visām Pretenzijām starp Īpašnieku un Projektētāju-būvnieku, kas ierosinātas pirms gala maksājuma termiņa, izņemot tās, kas izriet no Līguma 10.3. un 10.4. punkta, ja vien kopš Pretenzijas ierosināšanas nav pagājušas 30 dienas, bet lēmums nav pieņemts. Ja vien abas puses rakstiski nav vienojušās citādi, sākotnējo lēmumu par Pretenzijām pieņem Īpašnieks."

44. AIA līguma A141-2014 14.2.5. punktu izteikt šādā redakcijā:
"Īpašnieka sākotnējam lēmumam jābūt (1) rakstiskam; (2) tajā jānorāda tā iemesli; un (3) jānorāda jebkuras izmaiņas Līguma summā vai Līguma termiņā, vai abos. Sākotnējais lēmums ir galīgs un saistošs pusēm, taču uz to attiecas saistoša strīdu izšķiršana."

45. AIA līguma A141-2014 14.2.6. un 14.2.6.1. punkts ir apzināti svītroti.

46. Viss AIA līguma A141-2014 14.3. punkts (ieskaitot visus punktus no 14.3.1. līdz 14.3.3.) ir apzināti svītrots.

47. Viss AIA līguma A141-2014 14.4. punkts (ieskaitot visus punktus no 14.4.1. līdz 14.4.4.3.) ir apzināti svītrots.

48. Pievienot jaunu 15.6.2. punktu, izsakot to šādā redakcijā:
"Projektētājs-būvnieks apņemas ievērot konfidencialitāti, tostarp: 
.1 Nodrošināt, lai netiktu izpausta projektēšanas-būvniecības dokumentos minētā informācija, tostarp ka to nedara trešās personas, kas piedalās vai ir iesaistītas Līguma izpildē;
.2 Aizsargāt un bez rakstiskas Īpašnieka atļaujas pilnībā vai daļēji neizplatīt un neizpaust trešajām personām projektēšanas-būvniecības dokumentu vai citu ar Līguma izpildi saistītu dokumentu saturu, kā arī tehnisku, komerciālu un jebkāda cita rakstura informāciju par Īpašnieka darbību, kas Projektētājam-būvniekam kļuvusi pieejama Līguma izpildes gaitā;
.3 Projektētājam-būvniekam ir aizliegts bez rakstiskas Īpašnieka piekrišanas publiskot vai jebkādā citā veidā sniegt trešajām personām, tostarp plašsaziņas līdzekļiem, jebkādu informāciju vai paust viedokli par Līguma izpildes gaitu, būvniecības ieceri vai objektu. Projektētājs-būvnieks nodrošina, ka tā apakšuzņēmēji un darbinieki ievēro un izpilda šo nosacījumu.

Šā punkta noteikumi nav ierobežoti laikā un paliek spēkā pēc Līguma pabeigšanas vai izbeigšanas."

	

49. AIA līguma A141-2014 16.1. punktu izteikt šādā redakcijā:
"Šis Līgums sastāv no turpmāk uzskaitītajiem dokumentiem:
.1 Vispārīgie līguma noteikumi, kas nozīmē: Līguma veidlapa, kas izstrādāta saskaņā ar AIA (Amerikas Arhitektu institūts; American Institute of Architects) dokumentu A141-2014 "Standarta līguma veidlapa starp Īpašnieku un Projektētāju-būvnieku” un šiem Īpašie Līguma noteikumi, kas ir augstāki par Vispārīgajiem līguma noteikumiem;
.2 B pielikums, Apdrošināšana un garantijas;
.3 Projektēšanas un būvniecības darbu tehniskā specifikācija saskaņā ar Projektu un tā pielikumiem;
.4 Publiskā iepirkuma procedūras dokumenti;
.5 Projektētāja-būvnieka piedāvājums. Projektētāja-būvnieka piedāvājumam ir zemāka prioritāte nekā citiem Līguma dokumentiem.



50. Pievienot jaunu 17. PANTU un izteikt to šādā redakcijā:
"17. PANTS CITI NOTEIKUMI UN NOSACĪJUMI

17.1. Elektronisks paziņojums. Rakstisku paziņojumu saskaņā ar šo Līgumu viena puse var nosūtīt otrai pusei pa e-pastu, kā norādīts turpmāk.

Īpašnieka e-pasta adrese: vni@vni.lv
Projektētāja-būvnieka e-pasta adrese: ____________________

17.2. Projektētājs-būvnieks organizē un protokolē kopīgas sanāksmes (būvniecības sapulces) starp Projektētāju-būvnieku, Īpašnieku un citām uzaicinātajām personām. Sanāksmes rīko saskaņā ar Tehniskās specifikācijas prasībām. Projektētājam-būvniekam ir pienākums piedalīties kopīgajās sanāksmēs (būvniecības sapulcēs).

17.3. Ja Projektētājs-būvnieks neievēro Līguma 1.1.7. punktā noteikto Līguma termiņu (Būtiskas pabeigšanas laiks) un Darba Būtiska pabeigšana Līguma termiņā netiek nodrošināta, Īpašniekam ir tiesības no Projektētāja-būvnieka pieprasīt kā Līgumsodu summu 0,05% (piecas simtdaļas procenta) no Līguma summas par katru kavējuma dienu par pirmajām 14 (četrpadsmit) kavējuma dienām un 0,1% (viena desmitā daļa procenta) no Līguma summas par katru kavējuma dienu par 15. (piecpadsmito) un visām turpmākajām kavējuma dienām. Līgumsoda palielināšanu pārtrauc, kad tas sasniedz 10% (desmit procentus) no Līguma summas.

Ja Projektētājs-būvnieks neievēro Līgumā noteikto termiņu 2. posma Darbu pabeigšanai (ja to izpilde ir attiecināma uz Projektētāju-būvnieku), un 2. posma Darbi nav pabeigti un nodoti Īpašniekam Līgumā noteiktajā termiņā, Īpašniekam ir tiesības no Projektētāja-būvnieka pieprasīt kā Līgumsodu summu 0,05% (piecas simtdaļas procenta) no Līguma summas par katru kavējuma dienu par pirmajām 14 (četrpadsmit) kavējuma dienām un 0,1% (viena desmitā daļa procenta) no Līguma summas par katru kavējuma dienu par 15. (piecpadsmito) un visām turpmākajām kavējuma dienām. Līgumsoda palielināšanu pārtrauc, kad tas sasniedz 10% (desmit procentus) no Līguma summas.

17.4. Jebkuras izmaksas, kas nav skaidri norādītas Projektētāja-būvnieka izmaksu tāmē, bet tieši vai netieši izriet no vai ir saistītas ar Darbu un Projekta pabeigšanu saskaņā ar Projektēšanas-būvniecības dokumentiem, netiek uzskatītas par Līgumā neparedzētiem papildu Darbiem un netiek papildus apmaksātas. Parakstot Līgumu, Projektētājs-būvnieks apliecina, ka pirms Līguma noslēgšanas ir veicis precīzu Darbu veikšanai nepieciešamo izmaksu aprēķinu un tas ir atspoguļots Projektētāja-būvnieka tāmē. Projektētājs-būvnieks sedz visus papildu izdevumus gadījumā, ja Darba gaitā tiks konstatēts, ka tāmes aprēķinos ir nepilnības, neprecizitātes, izlaidumi. Darbu apjoms netiek palielināts, ja Projektētājs-būvnieks apzināti vai nolaidības dēļ ir pieļāvis kļūdu materiālu, mehānismu un darbaspēka vienību izmaksu cenu aprēķinos, kas nepieciešami Darbu veikšanai saskaņā ar Projektēšanas-būvniecības dokumentiem.

17.5. Projektētājam-būvniekam jānorāda atskaitīšanas alternatīva tirdzniecības nodokļa atskaitīšanai, ja tiek konstatēts, ka šis projekts ir atbrīvots no tirdzniecības nodokļa. Pēc Projektētāja-būvnieka pieprasījuma Īpašnieks iesniedz Projektētājam-būvniekam Īpašnieka dokumentāciju nodokļu atvieglojumu saņemšanai, ciktāl šāda dokumentācija ir Īpašnieka rīcībā.

17.6. Īpašnieks un Projektētājs-būvnieks atzīst, ka šāds dokuments netiek parakstīts kā Projektēšanas-būvniecības dokumenta grozījums. Jebkura atsauce Līgumā uz Projektēšanas-būvniecības dokumenta grozījumu nozīmē Projektēšanas-būvniecības dokumentus, un jebkura atsauce uz Projektēšanas-būvniecības dokumenta grozījumu parakstīšanas datumu nozīmē Līguma parakstīšanas datumu.


17.7. Pasūtītāja apdares darbi
Pasūtītājs veic iekšējās apdares darbus pēc 1. posma pabeigšanas.
Pasūtītāja apdares darbi jeb 2. posma Darbi ietver tikai:
.1 krāsošanas un dekoratīvās apdares darbus; 
.2 grīdu apdares darbus (parkets, flīzes, paklāji u.c.); 
.3 sienu paneļu, dekoratīvo apšuvumu un citu arhitektoniskās apdares elementu uzstādīšanu; 
.4 iekšdarbu galdniecības izstrādājumu un mēbeļu elementu (millwork) uzstādīšanu, kas neietekmē MEP sistēmas; 
.5 dekoratīvo apgaismes ķermeņu uzstādīšanu, pieslēdzot tos iepriekš pārbaudītiem elektroinstalācijas pieslēguma punktiem. 
	Pasūtītāja apdares darbi jeb 2. posma Darbi nepārprotami neietver:
.1 jebkādas MEP sistēmu izmaiņas; 
.2 jebkādas dzīvības drošības sistēmu izmaiņas; 
.3 jebkādus darbus, kuru rezultātā nepieciešama atkārtota sistēmu pārbaude, sertificēšana vai nodošana ekspluatācijā. 
Projektētājs-būvnieks nav atbildīgs par Pasūtītāja apdares darbu izpildi, koordinēšanu vai pabeigšanu, ja vien tas netiek prasīts saskaņā ar 17.10. punktu.



17.8 Jebkādas neskaidrības par darbu sadalījumu starp 1. posma darbiem un Pasūtītāja apdares darbiem (2. posma Darbi) interpretējamas šādi:
	.1 visas inženiertehniskās sistēmas, to testēšana, nodošana ekspluatācijā, normatīvajos aktos paredzēto atļauju saņemšana un inspekciju veikšana ietilpst projektētāja–būvuzņēmēja darbu apjomā;
	.2 visi estētiskie un nefunkcionālie iekšējās apdares elementi ietilpst Pasūtītāja darbu apjomā.
Pretrunu gadījumā prioritāte ir 1. posma pabeigšanas prasībām attiecībā pret Pasūtītāja apdares darbiem. Jebkuri Darbi, kuri nav norādīti kā Pasūtītāja apdares darbi jeb 2. posma Darbi saskaņā ar 17.7. punktu, ir uzskatāmi par Projektētāja-būvnieka atbildību un to izpilde ir iekļauta Līguma summā.

17.9. Projektētājs-būvnieks ir vienpersoniski atbildīgs par visu to saskaņojumu, un pārbaužu nodrošināšanu, kas nepieciešamas Pagaidu ekspluatācijas atļaujas saņemšanai 1. posma pabeigšanas brīdī.
Pasūtītāja apdares darbu pabeigšana nav priekšnoteikums Pagaidu ekspluatācijas atļaujas saņemšanai.

17.10. Pasūtītājam ir vienpusējas tiesības jebkurā Darbu izpildes laikā uzdot Projektētājam-būvniekam pilnā apjomā veikt 2. posma darbus. Pasūtītājs šādu norādījumu var dot ne vēlāk kā trīs (3) mēnešus pirms plānotā 1. posma darbu pabeigšanas datuma. Šādā gadījumā viss Darbu apjoms tiek uzskatīts par vienotu, integrētu darbu kopumu. Pēc šajā punktā minētā norādījuma saņemšanas Pasūtītājs un Projektētājs-būvnieks noslēdz Līguma grozījumus par 2. posma darbu iekļaušanu Līguma apjomā, paredzot, ka Līguma summa tiek palielināta par summu, kas norādīta Projektētāja-būvnieka iesniegtajā piedāvājumā par 2. posma darbiem (Pasūtītāja apdares darbiem), un ka 2. posma darbu pabeigšanas termiņš ir sešdesmit (60) dienas no Darbu būtiskas pabeigtības datuma, kā noteikts § 1.1.7. punktā. Projektētājam-būvniekam ir pienākums parakstīt šādus Līguma grozījumus.
Pēc Pasūtītāja rakstiska paziņojuma saņemšanas Projektētājs-būvnieks uzņemas pilnu atbildību par 2. posma darbu izpildi, tostarp par iekšējās apdares darbu veikšanu, darbu koordinēšanu, izpildes secības plānošanu, materiālu un aprīkojuma iepirkšanu, kā arī šo darbu integrēšanu ar jau pabeigtajiem vai daļēji pabeigtajiem Darbiem. Jebkuri Līguma noteikumi, kas paredz Pasūtītāja apdares darbu atsevišķu izpildi, no šī brīža nav piemērojami atlikušajai Projekta daļai. Visas Līgumā noteiktās saistības, garantijas, koordinēšanas pienākumi un nodošanas ekspluatācijā prasības attiecas uz visu Darbu apjomu, kā tas noteikts Līguma dokumentos.


17.11. Līgums stājas spēkā dienā, kad to paraksta abas puses.

